पाएं अपने शहर की ताज़ा ख़बरें और फ्री ई-पेपरडाउनलोड करें
जिले के ब्लॉक भदौड़ में एकजुट हुए दुकानदारों ने जिला प्रशासन के फैसले का विरोध करते हुए शाम 5 बजे दुकानें न बंद करने का फैसला किया है। मिनी लॉकडाउन से परेशान हो कर दुकानदारों ने छोटा चौक भदौड़ में रैली की। रैली में भारतीय किसान यूनियन डकौंदा और अन्य जत्थेबंदियों ने भी व्यापारियों का साथ देने के लिए आगे आए।
भारतीय किसान यूनियन के लीडर कुलवंत सिंह मान, जगजीत सिंह, इंद्रजीत सिंह, मास्टर राजेंद्र ने कहा कि सरकार दिशाहीन हो चुकी है और गलत आदेश दिए हैं। उन्होंने प्रशासन से पूछा कि क्या सिर्फ दुकानों से कोरोना फैलता है। जो छोटे दुकानदार और रेहड़ी लगाने वाले मजदूर हैं उनको इस मिनी लॉकडाउन से भी बहुत बड़ा आर्थिक नुकसान होगा। उन्होंने कहा कि सरकार लोगों को सिर्फ परेशान कर रही है और कोरोना के बचाव के लिए कोई भी कदम नहीं उठा रही है। थाना भदौड़ के थानेदार मनीष कुमार ने बताया कि सरकार की हिदायतों का पालन करवाएंगे, क्योंकि कोरोना तेजी से फैल रहा है। उन्होंने कहा कि कोई भी कानून को हाथ में लेगा तो कानूनी कार्रवाई की जाएगी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn